**Spurningar og svör varðandi próf í barnalæknisfræði**

1. **Hvenær og hvert er mæting í prófið?**

Prófið byrjar klukkan 9.00 og er mæting í kennslustofu Barnaspítalans. Gott er að mæta tímanlega í prófið, ykkur er hleypt inn í stofuna nokkrum mínútum áður en prófið byrjar og prófbækur afhentar.

1. **Er prófið á blaði eða í tölvu? Þarf að taka með tölvu eða skriffæri?**

Prófið er á blaði, ekki tölvu, taka þarf með skriffæri.

1. **Þurfum við að taka eitthvað með okkur í prófið? Er ætlast til að við séum í spítalafötum eða slopp?**

Nauðsynlegt er að vera með auðkenniskortið með sér til að komast inn á gangana þar sem munnlegu prófastöðvarnar eru. Ekki er ætlast til að þið séuð í spítalafötum

1. **Hvenær fáum við að vita í hvaða hópi við erum? Hversu mikinn tíma fáum við í hvern hluta prófsins?**

Þegar prófið byrjar fáið þið afhentar prófabækur, á fyrsta blaðinu kemur fram klukkan hvað þið farið í munnlega prófið en þriðjungur hópsins byrjar í munnlega prófinu, þriðjungur fer í munnlega prófið klukkan 10.00 og síðasti þriðjungurinn fer í munnlega prófið klukkan 11.00. Prófbókunum er dreift random og ekki kemur í ljós fyrr en prófabókin er opnuð klukkan hvað hver nemi er í munnlega prófinu og á hvaða stöð hann byrjar.

Munnlega prófið er einn klukkutími og skriflega prófið er tveir klukkutímar.

1. **Hvernig er skipting skriflega prófsins? Hversu mikið vægi hefur hver hluti? Þá bæði skriflega vs. verklega og vægi í hverjum skriflega hluta**.

Skriflega prófið gildir 70% af heildareinkunn og skiptist í rétt/rangt spurningar sem gilda 15%, stuttar spurningar sem gilda 5% og beinar spurningar sem gilda 10%. Stöðvarnar í munnlega prófinu eru 4 og gilda samtals 40% eða 10% hver stöð.

1. **Er dregið niður fyrir krossaspurningar og þá hversu mikið?**

Rétt/rangt spurningarnar eru 32, ekkert dregið frá fyrir fyrstu 2 sem svarað er rangt en eftir það er dregið 1 frá fyrir hvert rangt svar, ekki er dregið frá fyrir spurningu sem ekki er svarað.

1. **Er efni sem hefur ekki verið farið yfir í tímum til prófs? Þá sérstaklega það efni sem er á kennsluvefnum en var ekki í fyrirlestraskrá**.

Allt efni í barnalæknisfræði er til prófs, ekki aðeins það sem farið er yfir í kennslustundum eða á glærum. Margt áhugavert efni er á kennslusíðunni frá kennurum sem eru ekki lengur að kenna en nemendur eru eindregið hvattir til að skoða meðan á kúrsinum stendur.